# **DECIZIA ETAPEI DE ÎNCADRARE**

## Nr. din 9.10.2018

Ca urmare a solicitării de emitere a acordului de mediu adresate de **SC BALAEDICO SRL**, cu sediul în mun. Tg-Neamţ, str. Independenţei, nr. 37, judeţul Neamţ, înregistrată la APM Suceava cu nr. 10078/18.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 1.10.2018, că proiectul ***Balastiera Oniceni*** propus a fi amplasat în com. Forăşti nu se supune evaluării impactului asupra mediului şi **se supune evaluării adecvate,** amplasamentul perimetrului de exploatare fiind situat în **situl NATURA 2000 ROSCI 0363-Râul Moldova între Oniceni şi Miteşti.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 b) Lucrările propuse constau în:

- scopul investiţiei este devierea curentului principal al apei spre axul longitudinal al albiei, corectarea uşoară a traseului în plan a albiei minore şi mărirea capacităţii de transport a albiei.

- perimetrul Oniceni este situat în com. Forăşti, în albia minoră a râului Moldova, pe centrul albiei, între bornele CSA nr. 74-73, la 540 m amonte de frontul de captare din subteran pentru alimentare cu apă al comunei Forăşti.

- accesul în perimetru se va realiza din DN 2 pe un drum local din satul Oniceni, iar apoi pe un drum de exploatare amenajat pe malul stâng al râului Moldova, în amonte de staţia de sortare proprie.

- perimetrul de exploatare are formă poligonală cu S= 18.400 mp, Lmed= 230 m şi Bmed= 80 m. Adâncimea maximă de exploatare va fi de 1,55 m, iar cea medie de 1,14 m, fără a coborî sub cota talvegului natural al râului.

- exploatarea se va face pe central albiei minore, în lungul cursului râului Moldova, prin retragere din aval spre amonte, în fâşii longitudinal successive şi paralele cu râul pe tot parcursul perimetrului, în condiţii de corecţie şi regularizare a cursului de apă.

- pilieri de siguranţă: nu este cazul.

Coordonatele STEREO 70 ale perimetrului de exploatare:

|  |  |  |
| --- | --- | --- |
| Nr. pct. | X | Y |
| 1 | 648356 | 608794 |
| 2 | 648289 | 608908 |
| 3 | 648112 | 609036 |
| 4 | 648109 | 608936 |

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0363-Râul Moldova între Oniceni şi Miteşti.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0363-Râul Moldova între Oniceni şi Miteşti.**

c) Necesitatea stabilirii dacă proiectul propus afectează aria protejată **NATURA 2000 ROSCI 0363- Râul Moldova între Oniceni şi Miteşti.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Chim. Adina Hobjilă Ing. Doru Cojocaru**